Íbúar í Reykhólahreppi kvörtuðu í gærmorgun yfir því að herþotum var flogið í lágflugi yfir Gufudalssveitinni og víðar . Á þessu svæði eru hreiðurstaðir hafarna og komst talsverð styggð að örnunum að því er fram kemur á vef Reykhólahrepps . Þar kemur einnig fram , að af þessu tilefni hefur varnarmálaskrifstofu utanríkisráðuneytisins verið send skrifleg fyrirspurn og er vonast til þess að svör fáist fljótlega . Þetta er ekki í fyrsta skipti sem íbúar á þessu svæði hafa kvartað undan lágflugi herþota .